
ОТНОСНО: Упълномощаване на кмета на Община Бургас за издаване на запис на заповед в полза на Министерството на регионалното развитие и благоустройството по проект: BG16FFPR003-1.001–0057–С01 „Устойчива и Интелигентна градска инфраструктура за активност, здравословен начин на живот и образование на територията на гр. Бургас“, финансиран по процедура BG16FFPR003-1.001 „Подкрепа за интегрирано градско развитие в 10-те градски общини – основни центрове на растеж“ на Програма „Развитие на регионите“ 2021-2027 г. (ПРР).
 
    
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

Община Бургас изпълнява проект: BG16FFPR003-1.001 – 0057 – С01 „Устойчива и Интелигентна градска инфраструктура за активност, здравословен начин на живот и образование на територията на гр. Бургас“, финансиран по процедура BG16FFPR003-1.001 „Подкрепа за интегрирано градско развитие в 10-те градски общини – основни центрове на растеж“ на Програма „Развитие на регионите“ 2021-2027 г. (ПРР).
Общата стойност на допустимите разходи по проекта е в размер на 20 420 961,22 лв., от които сумата в размер на 4 755 884,57 лева (четири милиона седемстотин петдесет и пет хиляди осемстотин  и осемдесет и четири лв. и 57 ст.), съгласно разходи посочени в бюджета са: Разходи за инженеринг за обект: „Модернизиране на Спортна зала „Бойчо Брънзов“, прилагане на мерки за енергийна ефективност в сграда с идентификатор 07079.601.83.1 по КККР на гр. Бургас, находяща се в УПИ V, кв.3, по плана на ж.к. „Зорница“ и обновяване на прилежащо пространство“, Разходи за оценка на съответствието на инвестиционния проект и разход за упражняване на строителен надзор и Доставка на оборудване и обзавеждане, представляват държавна помощ съгласно чл.55 от Регламент (ЕС) №651/2014. Дейността се изпълнява в съответствие с Глава I и чл.55 от Регламент (ЕС) №651/2014. Администратор на помощта е МРРБ.
По проекта се предвиждат инвестиции, свързани с енергийно обновяване на публични сгради на спорта – Спортна зала „Бойчо Брънзов“ и образованието НЕГ „Гьоте“, и обновяване на дворното пространство на АЕГ „Гео Милев"; реконструкция на улични участъци и предлагане на повече места за паркиране, разширяване на мрежата от велоалеи, обособяване на пешеходни и зелени пространства за постигане на интегрирана зелена система, свързваща ж.к. „Зорница“ с крайбрежните части, обособяване на пространствена и функционална връзка със съществуващия Парк „Езеро“, Атанасовско езеро и крайбрежието на Черно море с новопроектирания парк в кв. „Сарафово“. Ще бъдат създаден места за наблюдение на птици и рекреация в Парк Езеро, които ще осигурят връзка с крайбрежната лагуна Атанасовско езеро и нейните обитатели, както и места за рекреация в близост до езеро Мандра като така ще се даде възможност за отмора, обучение и опознаване на природните богатства на града. Прилагането на интегрирани инвестиции на територията ще осигурят баланс и хармония между урбанизираните и природни компоненти на околната среда, осигурява здравословни условия и високо качество на живот. Целта на изпълнението на мерки за зелена градска инфраструктура и облагородяване на околните пространства е да има по-голям принос към климатичните цели и постигне цялостна интервенция и обновяване на облика на средата.
Проектът цели прилагане на интегрирани интервенции, които променят цялостната структура на територията на няколко локации, осъществяващи интегрираната връзка между градската част, крайбрежието и езерата, създавайки условия за по-качествена среда за обитаване и развитие на местния потенциал на територията на гр. Бургас.
Съгласно чл.13 от АДБФП № BG16FFPR003-1.001 – 0057 – С01 за обезпечаване на необходимите плащания по проекта, Община Бургас може да получи две авансови плащания, както следва: 
1. Авансово плащане, в размер на 4 026 511,47 лв. (четири милиона двадесет и шест хиляди лева петстотин и единадесет лв. и 47 ст.), представляващи  до 35% от стойността на безвъзмездната финансова помощ, за обектите изпълнявани в режим на „непомощ“ и „минимална помощ“;
2. Авансово плащане, в размер до 1 902 353,83 лв.(един милион деветстотин и две хиляди триста петдесет и три лева и 83 ст.), представляващи до 40% (четиридесет на сто) от стойността на безвъзмездната финансова помощ, за обект изпълняван в режим „държавна помощ“ (Разходи за инженеринг за обект: „Модернизиране на Спортна зала „Бойчо Брънзов“, прилагане на мерки за енергийна ефективност в сграда с идентификатор 07079.601.83.1 по КККР на гр. Бургас, находяща се в УПИ V, кв.3, по плана на ж.к. „Зорница“ и обновяване на прилежащо пространство“, Разходи за оценка на съответствието на инвестиционния проект и разход за упражняване на строителен надзор и Доставка на оборудване и обзавеждане).
За обезпечаване на пълния размер на авансовото плащане върху размера на финансовата подкрепа, представляваща държавна помощ, е необходимо упълномощаване Кмета на  Община Бургас да издаде на запис на заповед в полза на Министерството на регионалното развитие и благоустройството по проект BG16FFPR003-1.001 – 0057 – С01 „Устойчива и Интелигентна градска инфраструктура за активност, здравословен начин на живот и образование на територията на гр. Бургас“ в размер на 1 902 353,83 лв.(един милион деветстотин и две хиляди триста петдесет и три лева и 83 ст.), без протест и без разноски със срок на валидност от 140 дни след изтичане на крайния срок за изпълнение на дейностите по проекта.
С оглед на това и във връзка с условията на договора и нуждите от обезпечаване на обекта с необходимите финансови средства, е необходимо Общинският съвет –Бургас да упълномощи Кмета на Община Бургас за издаване на запис на заповед в размер на 1 902 353,83 лв.(един милион деветстотин и две хиляди триста петдесет и три лева и 83 ст.), без протест и без разноски, в полза на Министерството на регионалното развитие и благоустройството, платими на предявяване, които да обезпечат пълния размер на авансовото плащане по проект: „Устойчива и Интелигентна градска инфраструктура за активност, здравословен начин на живот и образование на територията на гр. Бургас“,  АДБФП № BG16FFPR003-1.001 – 0057 – С01, по процедура BG16FFPR003-1.001 „Подкрепа за интегрирано градско развитие в 10-те градски общини – основни центрове на растеж“ на Програма „Развитие на регионите“ 2021-2027 г. (ПРР), за: Разходи за инженеринг на обект: „Модернизиране на Спортна зала „Бойчо Брънзов“, прилагане на мерки за енергийна ефективност в сграда с идентификатор 07079.601.83.1 по КККР на гр. Бургас, находяща се в УПИ V, кв.3, по плана на ж.к. „Зорница“ и обновяване на прилежащо пространство“, Разходи за оценка на съответствието на инвестиционния проект и разход за упражняване на строителен надзор и Доставка на оборудване и обзавеждане, изпълняван в режим „държавна помощ“. 
С оглед своевременната подготовка на искане за авансово плащане и осигуряване  на средства, необходими за изпълнение на дейностите на обекта е необходимо допускане на предварително изпълнение на предлаганото решение при условията  на чл. 60, ал. 1 от Административно процесуалния кодекс. 
Предвид гореизложеното, на основание чл.21, ал.1, т.8 от ЗМСМА предлагам Общински съвет – Бургас да вземе следното 

РЕШЕНИЕ:

1. Общински съвет - Бургас упълномощава Кмета на Община Бургас да издаде записа на заповед без протест и без разноски, в полза на Министерството на регионалното развитие и благоустройството, платими на предявяване, които да обезпечат пълния размер на авансовото плащане в размер на 1 902 353,83 лв. (един милион деветстотин и две хиляди триста петдесет и три лева и 83 ст.), представляващи 40% (четиридесет на сто) от стойността на безвъзмездната финансова помощ, за обект изпълняван в режим „държавна помощ“ (Разходи за инженеринг за обект: „Модернизиране на Спортна зала „Бойчо Брънзов“, прилагане на мерки за енергийна ефективност в сграда с идентификатор 07079.601.83.1 по КККР на гр. Бургас, находяща се в УПИ V, кв.3, по плана на ж.к. „Зорница“ и обновяване на прилежащо пространство“, Разходи за оценка на съответствието на инвестиционния проект и разход за упражняване на строителен надзор и Доставка на оборудване и обзавеждане) по проект: „Устойчива и Интелигентна градска инфраструктура за активност, здравословен начин на живот и образование на територията на гр. Бургас“,  АДБФП № BG16FFPR003-1.001 – 0057 – С01, по процедура за предоставяне на безвъзмездна финансова помощ № процедура BG16FFPR003-1.001 „Подкрепа за интегрирано градско развитие в 10-те градски общини – основни центрове на растеж“ на Програма „Развитие на регионите“ 2021-2027 г. (ПРР) със срок на валидност от 140 дни след изтичане на крайния срок за изпълнение на дейностите по проекта.
2. Допуска предварително изпълнение на основание на чл. 60, ал. 1 от Административно процесуалния кодекс.
Приложение: 
1. Копие от Административен договор за предоставяне на безвъзмездна финансова помощ BG16FFPR003-1.001–0057–С01. 

